hu hu hu hu hu hu hu hu hu hu en hu hu en hu hu hu nb hu hu hu en hu en hu hu en hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu hu en hu hu hu hu hu hu it en en en hu en fr hu hu fr fr hu hu hu fr it hu hu hu es en hu hu hu hu hu nb fr hu hu hu hu hu fr sv de fr sv fr fr sv en fr sv sv en hu fr sv fr hu hu fr sv eu fr hu hu nb sv en fr hu nb sv en fr hu hu hu nb sv en fr hu nb fr en en hu hu hu nb de fr fr nb de fr en hu nb de fr hu hu hu sv en hu en hu hu en en hu uk hu hu nl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ceb nl hu fr fi fr it en hu en en fr es fr hu de en it fr nl es de de fr de en sk it nb en en it hu en en en nl fr sk de en en fr nl hu de hu fr en it sk en de fr en nl id fr hu fr tr nl pl fr de fr hbs_lat it sk de ja fr en it id it en fr it it id de pt fr gl nl hu en en fr id nl id en en fr de nl hu fr en fr en it id en en fr hu hu hu hu hu ceb en en es it ceb en en en en en en hu hu hu hu hu hu fr gl en sk it nl en en en en en en hu hu hu hu hu hu tr hbs_lat en fr id de en en en en en en hu hu hu hu hu hu hu hu hu hu hu hu hu hu hu hu hu hu en fr id fr en uk en es en sk de fr uk en fi it hu ru de fr en en it hu de en de en en fr hu fr en uk en ceb nl hu en en uk en fr it es en fr en en en it sk it en uk en en nl sk fr fr uk en de it sk de de uk hu hu hu hu hu hu hu hu hu hu it en fr en hbs_lat fr fr it fr es en it en sk en sk en fr sk en de ceb en fr sk en ro sk ro ceb fr ceb it hu hu hu hu hu fr fi it en fr it fr fi fr en it fi fr en fr en en en fr fi fr en fi es en nl en fi fr hbs_lat id it fr hbs_lat ceb fr fr fi it en hu hu hu hu fr it hbs_lat hu hu hu hu hu hu en fr sv en en ceb fr fr en en sk fr fr en en fr sv en en fr hbs_lat fr en en en it en fr fr en en en sv fr en fi sv en fr fr nl en en en fr en fr en en en en fr id en en fr hu hu hu hu hu hu hu hu hu hu hu hu hu hu hu hu hu en fr es en en fr it it hu de en fr fr en es en hbs_lat es en id en fr es es fr en en fr en fr de en es en fr en it de en fr en sk fr es en ceb nl gl en fr en fr en it en it de en ceb fr ceb en fi es hu hu hu hu hu hu en hu hu hu hu hu hu hu hu hu hu hu hu hu hu hu hu hu cs hu fr hu hu hu pl hu pl hu it hu pl hu it hu en hu pl hu pl hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz en bg ca hbs_lat da de el es eu fa fi fr lt he hbs_lat id it ja kk ko lt ms nl nb pl pt ro ru en hbs_lat sv th tr fy vi zh zh zh hu hu hu hu hu hu hu hu hu hu
Japán labdarúgó-bajnokság (első osztály) – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. február 12.
Ugrás a navigációhoz Ugrás a kereséshez
A szócikk keleti írásjegyeket tartalmaz. Többnyelvű támogatás nélkül a kelet-ázsiai írásjegyek helyén négyszög, kérdőjel vagy más értelmetlen jel áll.
Ebben a szócikkben a japán nevek magyaros átírásban és keleti névsorrendben szerepelnek.
A J. League Division 1 (Jリーグ・ディビジョン1; Hepburn: J Rīgu Dibijon1?) vagy a J1 League (J1リーグ; Hepburn: J1 Rīgu?) a Japán Profi Futball Bajnokság (日本プロサッカーリーグ; Hepburn: Nippon Puro Sakkā Rīgu?) legfelsőbb osztályának elnevezése.[1][2] Az egyik legsikeresebb bajnokság az ázsiai klubfutballban, és az egyedüli bajnokság, mely kiérdemelte az "A" címet az AFC-től. A második osztály elnevezése a J. League Division 2.
A magyarországi és európai televíziós jogokkal az Eurosport 2 rendelkezik.
1.1.1 A profi bajnokság előtt (1992 és korábban)
1.1.2 A J. League születése és népszerűvé válása (1993–1995)
1.1.4 A létesítmények és a játéklebonyolítás változásai (1999–2004)
1.1.5 Európai lebonyolítási rendszer és az Ázsiai Bajnokok Ligája (2005–2008)
2 Az élvonal helyzete a bajnokságban
3.1 Bajnokság lebonyolítási szabályai (2013)
3.2 Részt vevő klubok (2013)
3.3 Az élvonal stadionjai (2013)
3.4 Korábbi részt vevő csapatok
6 Az év J. League címei
6.1 J. League 20. Évforduló Válogatottja
A profi bajnokság előtt (1992 és korábban)[szerkesztés]
A J. League indulása előtt a legmagasabb szintű klubfutball csak amatőr csapatokkal zajlott a Japan Soccer League-ben (JSL). Bár a 60-as, 70-es években a bajnokság látogatottsága robbanásszerű volt (a nemzeti válogatott 1968-ban bronzérmet szerzett a Mexikói Olimpián), azonban a világ futballjával párhuzamosan csökkenő tendenciát mutatott a bajnokság nézettsége. Mivel a válogatott teljesítménye elmaradt Ázsia legnagyobb nemzeti csapataiétól, a bajnokság kevés nézőt tudott kicsalogatni a helyszínre és a stadionok elmaradott állapota miatt a Japán labdarúgó-szövetség úgy döntött, hogy elindítja a profi bajnokságot.
A profi szövetségi labdarúgó bajnokság, a J. League első osztálya a nyolc korábbi JSL első osztályú csapatával, és egy másodosztályúval indult 1992-ben. Továbbá csatlakozott hozzájuk az újonnan alakult Shimizu S-Pulse is.
A JSL átalakult félprofi ligává, és a nevét is megváltoztatták Japan Football League-re. Bár a J. League hivatalosan nem indult el egészen 1993-ig. Hogy felkészüljenek az új szezonra, még 1992-ben megrendezték a Yamazaki Nabisco Kupát a fenti tíz résztvevővel.
A J. League születése és népszerűvé válása (1993–1995)[szerkesztés]
A J. League hivatalosan 1993. május 15-én indult. Az első meccsen a Verdy Kawasaki (ma: Tokyo Verdy) játszott a vendég Yokohama Marinos (jelenleg: Yokohama F. Marinos) csapatával a Kasumigaoka Nemzeti Stadionban.
Az első három év sikerei ellenére 1996 elejére a bajnokság látogatottsága erősen visszaesett. Míg 1994-ben több mint 19 ezer fő volt, 1997-ben az átlagnézőszám 10 131 főre csökkent.
A létesítmények és a játéklebonyolítás változásai (1999–2004)[szerkesztés]
A Japán labdarúgó-szövetség azt vélelmezte, hogy rossz irányba halad a japán futball jövője. Hogy megoldják a problémákat, a szövetség két új megoldást talált.
Az első, hogy bejelentették a J. League Száz Éves Programját, melynek célja, hogy a bajnokság 100. évfordulóján (2092) már 100 profi klub működjön. A program ösztönzi a klubokat, hogy ne csak a futballt, hanem a labdarúgáson kívüli sportágakat és az egészséges életmódot is népszerűsítsék, illetve már az amatőr szintektől kezdve gyűjtsenek helyi szponzorokat, valamint jó kapcsolatokat építsenek ki a városrészükkel. A szövetség hitvallása szerint ennek köszönhetően a klubok összehozzák a hozzájuk tartozó városokat és falvakat, támogatást nyernek a helyi önkormányzatoktól, cégektől és a lakosságtól. Magyarul a klubok inkább helyiekre tudnak támaszkodni, mint a főbb nemzeti szponzorokra.[3]
Másodszor, a bajnokság felépítése nagyban megváltozott 1999-ben. A bajnokság tovább bővült 9 klubbal a félprofi JFL ligából, és egy klubbal a J. League-ből. Ennek célja az volt, hogy átalakítsák a bajnokságot két osztályos rendszerré. A felsőház lett a J. League Division 1 (J1) 16 csapattal, míg az újonnan alakult másodosztályt, a J. League Division 2 (J2)-t 10 csapattal indították el. A korábbi másodosztály, a Japan Football League (JFL) harmadosztályként működött tovább.
Továbbá, 2004-ig (az 1996-os szezont kivéve), a J1 két részre lett bontva. Minden teljes szezon végén, a bajnokcsapat a két félszezonból rájátszást játszott, hogy eldőljön a bajnokság végeredménye. A Jubilo Iwata (2002-ben) és a Yokohama F. Marinos (2004-ben) mindkét félszezont megnyerte, így nem volt szükség rájátszásra. Részben emiatt, ezt a típusú fél-szezonos bajnokságot eltörölték a 2005-ös idénytől.
Európai lebonyolítási rendszer és az Ázsiai Bajnokok Ligája (2005–2008)[szerkesztés]
Hasonlóan az európai bajnokságrendszerekhez, a korábbi 16-ossal szemben, a 2005-ös szezontól a J. League első osztálya 18 csapatossá vált. A kieső csapatok száma kettőről 2,5-re nőtt, így az első osztály alulról harmadik csapata bennmaradási rangadót vívott a másodosztály feltörekvő harmadik helyezettjével. Azóta a felsőház kisebb változásokkal állandósult.
Az első években a japán csapatok nem vették komolyan az Ázsiai Bajnokok Ligáját, részben az ellenfelek, részben a nagy távolságok miatt. Azonban a 2008-as kiírásban már 3 japán csapat is bejutott a negyeddöntőbe.[4]
Az utóbbi években, az Ausztál liga bekerült a Kelet-ázsiai régióba, a FIFA Klubvilágbajnokság bevezetésre került, az Ázsiai kontinens eladhatósága növekedett, ezért mind a szövetségek, mind a csapatok több figyelmet fordítanak az ázsiai bajnokságra. Például a Kawasaki Frontale jelentős szurkolói tábort épített ki Hong-Kongban, amely aktívan részt vett az Ázsiai Bajnokok Ligájában a 2007-es szezonban.[5] Folyamatos erőfeszítések vezettek az Urawa Red Diamonds 2007-es és az Osaka Gamba sikereihez 2008-ban. Hála a kiváló szövetségi vezetésnek és az Ázsiai Bajnokok Ligájában való versengésnek, az Ázsiai Labdarúgó-szövetség kitüntette a J. League-t a legmagasabb szintű bajnokság címével, ennek köszönhetően 4 csapat juthat ki a 2009-es szezontól kezdve az ázsiai porondra. A szövetség megragadta a lehetőséget, hogy a televíziós jogokat külföldi országokban is értékesítse.
Szintén a 2008-as idénytől a Császár Kupa győztese is részt vehet a következő Ázsiai BL-ben, ahelyett, hogy várna egy teljes évet (például a 2005-ös Császár Kupa győztese a Tokyo Verdy a 2007-es Ázsiai Bajnokok Ligájában indult a 2006-os év helyett). Hogy kiküszöböljék ezt az 1 éves csúszást, a 2007-es Császár Kupa győztes Kashima Antlers-t lemondatták az indulás jogáról. Ettől függetlenül a csapat részt vehetett a 2009-es ACL-ben, mivel megnyerte a 2008-as nemzeti bajnokságot.
Három főbb változtatás lépett életbe a 2009-es idénytől. Az első, hogy ettől a szezontól kezdve négy klub indult az Ázsiai Bajnokok Ligájában. Másodszor, a kieső helyek száma háromra nőtt. Végül, az Ázsiai Labdarúgó Szövetség bevezette az ázsiai játékos kötelező helyet. Minden klub négy külföldi játékost tarthat, azonban ebből egynek egy olyan ázsiai játékosnak kell lenni, aki az AFC országaiból való. Ezen felül, mivel a Ázsiai Labdarúgó Szövetséghez tartozik, megszületett a J. League Klub Licenc 2012-ben, melynek egy pontja szerint az alsóbb osztályból feljutási jogot szerzett csapat eldöntheti, hogy marad-e a saját osztályában vagy továbblép. További módosítások nem történtek a J. League első osztályában, a csapatok száma továbbra is 18 maradt.
A 2015-ös idénytől kezdve a J. League megint kétcsoportos mini-bajnoksággá változik (mint legutoljára 2004-ben), melynek során a mindkét félszezon első helyezettje játszik majd a másik félszezon üldözőivel. Ez a lebonyolítási forma lehetőséget ad arra, hogy a negyedik és azon felüli helyezettek is részt vehetnek a rájátszásban.[6] A qualifying format will also ensure that teams who finish 4th or above can also enter this play-off stage.[7] Hasonló ötleteket vetettek fel a szövetség ülésein már 2013 júniusában is.[8]
A Japán labdarúgó-szövetség felállítja a profi bajnokság értékelő bizottságát.
A bizottság eldönti a profi klubok számára a feltételeket.
Tizenöt-húsz Japan Soccer League (másodosztályú) klub jelentkezik a profi bajnokság licencére.
A profi bajnokság, a J. League megalapul a következő 10 csapattal:
Gamba Osaka, JEF United Ichihara, Nagoya Grampus Eight, Sanfrecce Hiroshima, Urawa Red Diamonds, Verdy Kawasaki, Yokohama Flügels és a Yokohama Marinos (Korábbi JSL csapatok)
Kashima Antlers (A régi másodosztályból került fel)
Shimizu S-Pulse (újonnan alakult, nem vállalati alapon működő klub).
A JSL másodosztályúvá válik.
A J. League első ligakupája tíz csapattal
A J. League hivatalosan is elindul.
Feljut a Júbilo Iwata és a Bellmare Hiratsuka a Japan Football League-ből.
Feljut a Cerezo Osaka és a Kashiwa Reysol a másodosztályból
Bevezetik a pontrendszert: a győzelem 3 pontot; a döntetlen, vagy büntetőpárbajból való vereség 1 pontot; a vereség 0 pontot ér.
Feljut a Kyoto Purple Sanga és a Avispa Fukuoka a másodosztályból.
A bajnokság egy szezonossá válik.
A J. League átlagnézőszáma negatív rekordot dönt: 10,131 fő.
Feljut a Vissel Kobe a másodosztályból.
A bajnokság ismét két félszezonossá válik.
Megváltozik a korábbi pontrendszer: a győzelem 3 pontot; 2 pontot a hosszabbítás utáni győzelem; 1 pontot a büntetőpárbajban elért győzelem és a vereség 0 pontot ér.
Feljut a Consadole Sapporo a másodosztályból.
Yokohama Flügels bejelenti, hogy az 1999-es idénytől beleolvadnak a városi rivális klub, a Yokohama Marinos-ba.
A szövetség meghirdeti a J. League Száz Éves Programját.
A szövetség bejelenti, hogy az 1999-es szezontól elindul a profi másodosztály.
Megrendezésre kerül a J. League továbblépési bajnoksága, melynek a tétje a bennmaradás. Consadole Sapporo az első klub, mely kiesett a másodosztályba.
A Yokohama Marinos összeolvad a Yokohama Flügels-szel. A csapat új neve: Yokohama F. Marinos
A büntetőpárbajt eltörlik a mindkét osztályból, bár az aranygól szabály megmarad.
A pontrendszer újból megváltozik: a győzelem 3 pontot, a hosszabbításban megszerzett győzelem 2, míg a döntetlen 1 pontot ér.
A korábbi Japan Football League-t is átalakítják, így ez lesz a harmadosztály.
Megjegyzés: Hogy megkülönböztessék az korábbi és az új JFL-t, az új JFL-t Nihon Football League-nek hívják japánul.
Megszüntetik a hosszabbítást az első osztályban és bevezetésre kerül a hagyományos 3-1-0 pontrendszer.
Nincs automatikus kiesés a szezonban, mivel 18 csapatosra bővül a bajnokság a rákövetkezendő idényben.
A kétcsoportos kiesési/továbbjutási rendszer kezdete.
J. League első osztálya 18 csapatosra bővül
Egyszezonos bajnokság lesz a J. League első osztálya.
Az idegenbeli gólok szabály alkalmazása a Yamazaki Nabisco Kupában és a kiesési/továbbjutási szakaszba.
A J. League bajnokai a következő két évben rendezőként kvalifikálja magát a FIFA-klubvilágbajnokságra.
Megjegyzés: Ha egy japán klub nyeri az Ázsiai Bajnokok Ligáját, a rendezői jogot elveszti.
Urawa Red Diamonds az első japán klub, mely elhódította az Ázsiai Bajnokok Ligáját a 2002-es átnevezése óta.
Gamba Osaka nyeri a 2008-as Ázsiai Bajnokok Ligáját, ez a második japán duplázás a AFC történetében.
Négy klub indul az AFC Bajnokok Ligájában.
A negyedik külföldi játékos szabály bevezetése.
A korábbi kiesési rendszert eltörlik, a 16. helyen álló klub automatikusan kiesik.
A J. League bajnokai a következő két évben ismét rendezőként kvalifikálja magát a FIFA-klubvilágbajnokságra.
Az élvonal helyzete a bajnokságban[szerkesztés]
J. League Division 1 (J1)
Japán labdarúgó-bajnokság (másodosztály) (J2)
9 regionális japán bajnokság
és 4 Hokkaidó területi bajnokság
Az 1999-es másodosztály bevezetésével a kiesés és a feljutás rendszere az európai mintát követi. A J1 utolsó két helyezettje és a J2 első két helyezettje mindenképpen osztályt vált. A 2004-es és a 2008-as idény között a harmadik másodosztályú klub rájátszást játszott a J1 16. helyezettjével. A 2009-es szezontól három klub számára jelent automatikus váltást. Mivel, hogy már nincs rájátszási sorozat, az előléptetés és a játékjog megszerzése attól függ, hogy a másodosztályi klub megfelel-e az élvonal követelményeinek. Ez általánosságban nem jelent akadályt, sőt, idáig még egyetlen olyan J2-es klub nem volt, amelyik nem kapta volna meg az indulási jogot.
A 2004-es szezonig a J1-es idény két részre volt bontva, amit egy bajnoki rájátszás követett a két félszezon bajnokcsapata között (kivéve az 1996-os idényt). Azonban a 2005-ös szezonban bővítették az élvonalt 18 csapatosra, és a lebonyolítási rendszere egyszezonosra változott. Jelenleg 18 klub verseng egymással körmérkőzések során (otthon és idegenben). 2008-as szezontól kezdve az első három helyezett és a Császár Kupa győztese Ázsiai Bajnokokok Ligája indulási lehetőséget szerez a következő idényre. Ha a Császár Kupa győztese szintén az első három helyezett között van, úgy automatikusan a negyedik helyezett kapja az indulási jogot. A 2009-es idénytől az utolsó három klub esik ki a másodosztályba.
Bajnokság lebonyolítási szabályai (2013)[szerkesztés]
A 18 részt vevő klub körmérkőzést játszik egymással (otthon és idegenben), minden csapat összesen 34 meccset. A nyertes csapat 3 pontot érdemel a győzelemért, a döntetlenért 1-t, míg a vereségért 0 pontot kap. A csapatokat pontok szerint rangsorolják, azonos pontszám esetén az alábbiak szerint rangsorolnak:
Piros és sárga lapok száma
Szükséges esetben döntetlen születik. Ha azonban még így is eldöntetlen az első hely sorsa, úgy társ-bajnokot hirdetnek. Az első három klub indulási jogot szerez az Ázsiai Bajnokok Ligájába a következő idényre, míg az utolsó három kiesik a J2-be.
Első hely: 200,000,000 jen
Második hely: 100,000,000 jen
Harmadik hely: 80,000,000 jen
Negyedik hely: 60,000,000 jen
Ötödik hely 40,000,000 jen
Hatodik hely: 20,000,000 jen
Hetedik hely: 10,000,000 jen
Részt vevő klubok (2013)[szerkesztés]
Az első élvonalbeli idénye
Jelenlegi élvonalba kerülés éve
Niigata & Szeiró, Niigata prefektúra
Kanagava középső és déli városrésze, városai
Ibaraki prefektúra délnyugati városai
Jokohama és Jokoszuka, Kanagava prefektúra
A rózsaszín háttér jelöli a legutóbb feljutott csapatokat a J. League másodosztályából.
"Csatlakozási év" jelöli a klub J. League-hez való csatlakozási évet (Elsőosztály, kivéve ahol jelölve van (J2)).
"Az első élvonalbeli idénye"-be, "Jelenlegi élvonalba kerülés éve"-be és "Utolsó bajnoki cím"-be beleértendő a korábbi Japan Soccer League első osztálya.
Az élvonal stadionjai (2013)[szerkesztés]
Tohoku Denryoku Big Swan Stadium
Shonan BMW Stadium Hiratsuka
Hitachi Kashiwa Soccer Stadium
Yamanashi Chuo Bank Stadium
Korábbi részt vevő csapatok[szerkesztés]
Csiba és Icshihara, Csiba prefektúra
A szürke háttér jelöli a legutóbb kiesett csapatokat a J. League első osztályából.
"Csatlakozási év" jelöli a klub J. League-hez való csatlakozási évet (Elsőosztály, kivéve ahol jelölve van (J2)).
"Az első élvonalbeli idénye"-be, "Jelenlegi élvonalba kerülés éve"-be és "Utolsó bajnoki cím"-be beleértendő a korábbi Japan Soccer League első osztálya.
Két félszezonos szakasz (1993–2004) Vastag jelöli a bajnokokat; † Egy félszezont nyert; ‡ Mindkét szakaszt megnyerte
1996, 1998, 2000, 2001, 2007, 2008, 2009
Csak hét klub nem esett még ki soha az első osztályból. E hét klub közül a Kashima Antlers, a Yokohama F. Marinos, a Nagoya Grampus és a Shimizu S-Pulse vett csak részt minden szezonban a bajnokság 1993-as kezdete óta. Az Albirex Niigata, Omiya Ardija és a Sagan Tosu a 2004-es, 2005-ös és a 2012-es feljutásuk óta vannak bent. A korábbi J. League klub, a Yokohama Flügels soha nem esett ki a bajnokságból a Yokohama Marinos-ba való 1999-es beleolvadásáig.
A Shimizu S-Pulse a liga 1993-as indulásával egy időben alakult és azóta a J1-ben játszik. Az egyedüli klub, mely magának mondhatja azt a teljesítményt, hogy 44 év alatt sem esett ki egyik első osztályú ligából sem (JSL és a J. League), a JEF United Chiba, melynek rekordja 2009-es kiesésével szakadt meg.
A két osztályos profi bajnokság bevezetésével az első osztályú klubok számát lecsökkentették 18-ról 16-ra. Az 1998-as idény végén került megrendezésre a J. League Kiesési Bajnokság, melynek során eldőlt a két kieső hely sorsa.
1999-től 2003-ig a két utolsó csapat esett ki a másodosztályba. Hogy átvezessék a szezont a félszezonos rendszerbe, összesített eredményekből határozták meg a két kiesőt. Ez azt a furcsa helyzetet eredményezte, hogy a bajnoki verseny esetében a nyerteseket a félszezon eredményeiből, míg a kiesőket az összesített eredményekből állapították meg.
A 2004-es szezon végén a J1 ismét 18 csapatosra bővült. Senki sem esett ki, azonban az utolsó helyezettnek (16.) rájátszást kellett jásztania a másodosztály (J2) 3. helyezettjével. A 16. helyezett sorsa ismét az összesített tabellából derült ki, nem a félszezoni állásból.
Az egyszezonos időszak (2005–)
A következő 4 szezonban (2005 és 2008 között), a kieső csapatok száma két és félre nőtt, így az első osztály alulról harmadik csapata bennmaradási rangadót vívott a másodosztály feltörekvő harmadik helyezettjével.
2009 óta a kiesési rájátszást eltörölték, így három-három csapat vált osztályt.
Csak 16 csapat vett részt
* Vastag jelöli a kiesett csapatokat;
† Megnyerte a kiesési rájátszást;
‡ Elvesztette a rájátszást és kiesett
JOMO All-Stars Soccer (1993–)
Yamazaki Nabisco Kupa (1992–, kivéve 1995)
AFC-bajnokok ligája (1969, 1986/87-2002/03, 2004–)
Suruga Bank Bajnokság (2008–)
Az év J. League címei[szerkesztés]
Minden évben az alábbi kitüntetéseket adják át a J. League bajnokságban:
J. League 20. Évforduló Válogatottja[szerkesztés]
↑ „Tokyo Journal; Japan Falls for Soccer, Leaving Baseball in Lurch - New York Times”, Nytimes.com, 1994. június 6. (Hozzáférés ideje: 2013. december 8.)
↑ Japan Wages Soccer Campaign. CSMonitor.com. (Hozzáférés: 2013. december 8.)
↑ Fußball im Land der aufgehenden Sonne - Newsansicht - Seite 1. transfermarkt.de. [2009. szeptember 19-i dátummal az eredetiből archiválva]. (Hozzáférés: 2013. december 8.)
↑ John Duerden: Asian Debate: Is Japan Becoming Asia's Leader?. Goal.com, 2008. augusztus 11. (Hozzáférés: 2013. december 8.)
↑ 川崎Fが香港でブレーク中,生中継で火 (japán nyelven). NikkanSports, 2008. március 8. (Hozzáférés: 2013. december 8.)
↑ J. League to adopt two-stage format. Japan Times, 2013. szeptember 11. (Hozzáférés: 2013. december 8.)
↑ J. League method of league from 2015 (japán nyelven). J-League, 2013. szeptember 17. [2013. november 25-i dátummal az eredetiből archiválva]. (Hozzáférés: 2013. december 8.)
↑ Emperor's Cup final moves to Dec; J-League considers 2 stage system. Houseofjapan.com, 2013. május 21. [2013. október 29-i dátummal az eredetiből archiválva]. (Hozzáférés: 2013. december 8.)
↑ J1 League: Summary. Soccerway. Global Sports Media. (Hozzáférés: 2013. december 8.)
Ez a szócikk részben vagy egészben a J. League Division 1 című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Ez a szócikk részben vagy egészben a Jリーグ ディビジョン1 című japán Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
(japán) Hivatalos YouTube Csatorna
Sablon:Ázsiai labdarúgó-bajnokságok (első osztály)
Ázsiai első osztályú labdarúgó-bajnokságok (AFC)
Afganisztán •  Ausztrália •  Bahrein •  Banglades •  Bhután •  Brunei •  Dél-Korea •  Egyesült Arab Emírségek •  Észak-Korea •  Északi-Mariana-szigetek •  Fülöp-szigetek •  Guam •  Hongkong •  India •  Indonézia •  Irak •  Irán •  Japán •  Jemen •  Jordánia •  Kambodzsa •  Katar •  Kelet-Timor •  Kirgizisztán •  Kína •  Kuvait • Laosz •  Libanon •  Makaó •  Malajzia •  Maldív-szigetek •  Mianmar •  Mongólia •  Nepál •  Omán •  Pakisztán •  Palesztina •  Srí Lanka •  Szaúd-Arábia •  Szingapúr •  Szíria •  Tádzsikisztán •  Thaiföld •  Türkmenisztán •  Üzbegisztán •  Vietnám
Labdarúgásportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Japán_labdarúgó-bajnokság_(első_osztály)&oldid=24677053”
Szócikkek japán nyelvű tartalommal
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. február 12., 16:05
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.